Baltic Aviation Academy

**Baltic Aviation Academy** – aviacijos paslaugų grupės AB „Avia Solutions Group“ dalis , vienas didžiausių aviacijos specialistų mokymo centrų Rytų Europoje, organizuojantis Boeing 737 (CL/NG), Boeing 747-400, Boeing 757, Boeing 767, Boeing 777, ATR-42, ATR-72, ATR-75, Airbus A320, Airbus A330, Airbus A340, Embraer 145, Embraer 170, Embraer 190, CRJ 100/200, CRJ 700/900, Saab 340, Saab 2000 ir DHC-8 orlaivių tipo pilotų kvalifikacijos mokymus, ruošiantis orlaivių palydovus, organizuojantis technikos ir antžeminio aptarnavimo specialistų bei kitus mokymo kursus ir pratybas. Teorijos mokymai vyksta Lietuvos sostinėje Vilniuje, praktiniai užsiėmimai vykdomi per 18 realaus skrydžio simuliatorių (FFS) tinklą Europoje. 

Mokomasis centras dirba Civilinės aviacijos administracijos išduotų sertifikatų Nr. LT/TRTO-41, Nr. LT/FTO-44 pagrindu. Civilinės aviacijos administracija suteikė Skrydžių mokymo organizacijos (FTO) ir Tipo kvalifikacijos mokymų organizacijos (TRTO) pažymėjimus. Akademijos išduodami mokymo kursų baigimo sertifikatai automatiškai galioja visoje JAA/EASA erdvėje .
Įgijęs šiuos sertifikatus mokymo centras pateko į Europoje pripažintų mokymo centrų sąrašą ir gali priimti studentus ne tik iš Lietuvos, bet ir iš kitų šalių. **Baltic Aviation Academy** taip pat yra akredituota Rusijos, Ukrainos, Tadžikistano, Kazachstano, Izraelio ir Kirgizstano civilinės aviacijos priežiūros institucijų. 

2010 m. pabaigoje Baltic Aviation Academy vykdė 34 mokymo programas, per metus aptarnavo 2000 studentų, kuriuos rengė 100 profesionalių mokymų instruktorių, iš kurių pusė atvyksta iš užsienio šalių. 2011-aisiais įmonė planuoja apmokyti 5000 studentų bei 18000 realaus skrydžio simuliatoriaus valandų, praleistų praktikos mokymų metu. 

Šiuo metu centras, jau apmokęs virš 10000 aviacijos profesionalų, vykdo 45 mokymo programas ir turi 135 profesionalius mokymų instruktorius iš Lietuvos, Latvijos, Didžiosios Britanijos, Švedijos, Slovėnijos, Graikijos, Italijos, Vokietijos, Austrijos ir kitų Vakarų šalių. 

## Mokymo bazė
„Baltic Aviation Academy“ turimas ugnies ir dūmų pratybų treniruoklis, atitinkantis Tarptautinės civilinės aviacijos organizacijos ICAO, Jungtinės aviacijos administracijos (JAA) bei Civilinės aviacijos administracijos (CAA) reikalavimus ir standartus, yra vienintelis toks Baltijos šalyse .

„Baltic Aviation Academy“ įsigytas realaus skrydžio treniruoklis, kuris šimtu procentų imituoja skrydį lėktuvu Boeing 737, yra pirmas toks treniruoklis Lietuvoje.

„Baltic Aviation Academy“ operuoja 18 realaus skrydžio simuliatorių tinklu. Realaus skrydžio simuliatorių lokacijos: 
* Airbus 319/320/321 (Vilnius, Lietuva / Southampton, Didžioji Britanija / Madridas, Ispanija)
* Airbus 330/340 (Madridas, Ispanija)
* Boeing 737 CL (Vilnius, Lietuva)
* Boeing 737 NG (Praha, Čekija / Briuselis, Belgija / Stambulas, Turkija)
* Boeing 747 (Burgess Hill, Didžioji Britanija)
* Boeing 757 (Madridas, Ispanija / Briuselis, Belgija)
* Boeing 767 (Londonas, Didžioji Britanija / Briuselis, Belgija)
* Boeing 777 (Roma, Italija)
* ATR 42 (Briuselis, Belgija)
* ATR 72 (Madridas, Ispanija / Briuselis, Belgija / Dublinas, Airija / Hiustonas, Didžioji Britanija)
* Saab 340 (Mineаpolis, JAV)
* SAAB 2000 (Stokholmas, Švedija)
* Embraer 135/145 (Ciurichas, Šveicarija)
* Embraer 170/190 (Amsterdamas, Nyderlandai)
* Bombardier CRJ-100/200 (Madridas, Ispanija)
* Bombardier CRJ-700/900 (Madridas, Ispanija)
* Bombardier Dash 8Q-400 (Viena, Austrija)

„Baltic Aviation Academy“ pirmasis Lietuvoje įsigijo ir modernią Boeing 737 pilotų mokymo kompiuterinę programą, leidžiančią vykdyti mokymus nuotoliniu būdu iš bet kurios pasaulio vietos.

## Programos
Centras vykdo mokymų programas. 

Orlaivio tipo pilotų kvalifikacijos mokymai:

## Kiti mokymai
* Pradinio pilotų rengimo mokymai (FTO)
* Orlaivio palydovų teoriniai mokymai
* Pavojingų krovinių gabenimo oro transportu mokymai
* Aviacijos saugumo mokymai
* Ugnies gesinimo ir avarinių veiksmų dūmuose pratybos
* Išgyvenimo vandenyje pratybos
* Kiti aviacijos mokymai

## Istorija
Mokomasis centras savo patirtį skaičiuoja nuo 1991 m. rugsėjo 20 d. , kai atkūrus Lietuvos nepriklausomybę, buvo atkurta ir nacionalinė oro bendrovė „Lietuvos avialinijos”, be kitos veiklos, teikusi ir pilotų bei orlaivių palydovų mokymo paslaugas.

Nuo 2009 m. balandžio mėnesio, įgyvendinant naują grupės verslo strategiją, įmonė pervadinta į „Baltic Aviation Academy". 

Per 17 veiklos metų mokomajame centre parengta per 10 tūkstančių aviacijos specialistų: pilotų, orlaivių palydovų, technikos ir antžeminių paslaugų darbuotojų.

## Šaltiniai

## Nuorodos
* Oficialus „Baltic Aviation Academy“ tinklalapis
* „Avia Solutions Group“ tinklalapis